Самае смешнае, аднак, было наперадзе. Прыкладна ў 1990-я гады нечакана высветлілася, што Анжаліка, якую мы ведаем, не сапраўдная. Калі верыць Сімон Шанжо, якой, дарэчы, было ўжо за 70 гадоў, усе тэксты, што яна прыносіла ў выдавецтва, праходзілі жорсткую рэдактуру. У выніку ад арыгінальнага тэксту, калі зноў жа верыць Шанжо, заставалася вельмі мала. Таму ў сярэдзіне 1990-х гадоў Шанжо выступіла з амбіцыйным праектам — яна вырашыла перапісаць наноў усе выдадзеныя раней 13 кніжак пра прыгоды Анжалікі.